hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Nehezen megy a gépelés? A csuklóban is lehet íngyulladás
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Nehezen megy a gépelés? A csuklóban is lehet íngyulladás
A csuklóban jelentkező tendonitis tulajdonképpen íngyulladás, amely jellemzően egy sérülés vagy valamilyen ismétlődő mozdulatsor miatt alakul ki. Tehát például a napi sokórás számítógép használat miatt gyulladás alakulhat ki, ami akadályozza a további sokórás számítógép használatot. Dr. Páll Zoltán, a FájdalomKözpont sebésze, traumatológus, sportorvos a hatékony megoldási lehetőségekről beszélt.
Fájdalom és gyengeség is utalhat íngyulladásra
Az ínszalagok szerepe, hogy összekapcsolják az izmokat a csontokkal, és lehetővé tegyék az ízületeknek a hajlítás és a nyújtás kivitelezését. Éppen sokrétű feladatuk és túlterhelésük miatt azonban nagy az irritáció és a sérülés veszélye, az íngyulladás meglehetősen gyakori kórkép. A csuklóban számos ínszalag található, amelyek bármelyikében kialakulhat tendonitis. A gyulladás legfeltűnőbb tünete a fájdalom, ami tipikusan tompa, és mozgásra felerősödik. A további lehetséges panaszok:
melegség és pirosság a csukló környékén,
gyengeség érzés és az ismétlődő mozgások – például gépelés vagy szeletelés – végzésének nehézsége,
nyikorgó hang a csukló mozgatásakor.
- Nagyon gyakori, hogy ha a tendonitis túlerőltetés, túlhasználat talaján alakul ki – hangsúlyozza Páll doktor. – Sokan küzdenek ezzel azok közül, akik videójátékoznak, a számítógépen írnak, egeret használnak, olyan sportot vagy foglalkozást űznek, amelyik nagyon igénybe veszi a csuklót, például teniszeznek vagy kalapálással, vágással járó munkájuk van. A gyulladás rizikóját fokozza a csukló rossz tartása, az ízületben jelenlévő anatómiai eltérések, és a sérülések is.
Házi és profi gyógymódok
Ha csak enyhe gyulladásról van szó, segíthetnek a házi gyógymódok. Ennek szellemében egy ideig kerülni kell azt a tevékenységet, ami kiváltotta a túlerőltetést, jegelni lehet a csuklót, ajánlatos lehet csuklószorítót viselni, ami minimalizálja a mozgást, szükség esetén vénynélküli fájdalomcsillapítókkal lehet redukálni a fájdalmat.
- Ha a tendonitis nem javul, vagy ha egy konkrét sérülés miatt alakult ki, mindenképpen ajánlatos orvoshoz fordulni.  Komolyabb esetekben elrendelhetünk vényköteles gyulladáscsökkentőt, javasolhatunk fizioterápiás eljárásokat, megfontolhatjuk a szteroid injekciók használatát, és hatékony megoldásként szóba jöhet a lágyrészbe adható hialuronsav injekció is. Ez az eljárás harmadával csökkenti a felépülési időt, és javítja a gyógyulás minőségét. Az injekció speciális befecskendezési technikájával ugyanis elérhető, hogy a hatóanyag azonnal és veszteségek nélkül oda jusson, ahol szükség van a gyógyító hatására. Az injekció hialuronsavat tartalmaz, amely a lágyrészek (izmok, ínak, szalagok) alapvető alkotója, így a sérült testrész azonnali regenerációját teszi lehetővé. A hialuronsav emellett gyulladáscsökkentő, aminek köszönhetően már az első injektálás után is mérséklődnek a fájdalmak, de többnyire kúraszerű alkalmazásra van szükség. Ugyanakkor az ínszalagok súlyosabb károsodása esetén előfordulhat, hogy csak a műtét segíthet – hangsúlyozza dr. Páll Zoltán, a FájdalomKözpont sebésze, traumatológus, sportorvos. – Azzal is számolni kell, hogy bár az íngyulladás tökéletesen elmúlhat, egyes esetekben krónikusan is fennálló problémává válhat. Ebben az esetben különösen fontos a gyógytornász által betanított nyújtó és erősítő gyakorlatokat végezni, ha lehetséges, kerülni az alkart túlterhelő mozdulatsorok ismétlődését, illetve felhagyni az olyan, gyulladást fokozó szokásokkal, mint a dohányzás, a túlzott alkohol- és a feldolgozott élelmiszerek rendszeres fogyasztása.
Bejelentkezés ízületi gyulladás kezelésére
Kapcsolódó cikkek, amelyek érdekelhetik Önt
Az úszóváll miatt is fájhat a váll mozgatása
Sport közben sérült a könyök, a boka? Így segít a hialuronsav
Zsibbad, gyenge a karja? Van segítség az alagút szindrómára
traumatológus, sportorvos, hialuronsav specialista
MRI, CT leletek értékelése
Folyamatban lévő terápia optimalizálása
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt Cím! 34. hetes terhes vagyok. 2 napja erős fájdalmas becsípődés van a hátamon, a gerinc mentén, szinte minden mozdulatra iszonyatos erős fájdalmam van! Nem tudom mit lehet tenni! Algopyrin, Panadol semmit nem használ! Nagyon érzékeny nyomásra is! Kérem szíves visszajelzésüket! Köszönettel Bors-Tölgyesi Zsuzsanna
Kérem, mindenképpen keresse fel a gerincgyógyászati központot.
Nagyon elégedett vagyok Dr. Páll Zoltán főorvos Úr nagyon részletes, minden részletre kitérő diagnosztikájával a fájdalmamat illetően.
traumatológus, sportorvos, hialuronsav specialista
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!